ມີ 2 ຄົນເສຍຊີວິດ ໃນການປາບປາມ ທີ່ວັດທິເບດ
ກຸ່ມປົກປ້ອງສິດທິມະນຸດ ກ່າວວ່າ ມີ 2 ຄົນເສຍຊີວິດ ໃນການປາບປາມ ທີ່ວັດສາສະໜາພຸດແຫ່ງນຶ່ງ ໃນຈີນ
ກຸ່ມປົກປ້ອງສິດທິມະນຸດທີ່ມີສຳນັກງານຢູ່ສະຫະລັດກ່າວ ວ່າມີຊາວທິເບດ 2 ຄົນເສຍຊີວິດໃນການປາບປາມຢ່າງ ຮຸນແຮງຂອງພວກເຈົ້າໜ້າທີ່ຈີນທີ່ວັດສາສະໜາພຸດແຫ່ງ ນຶ່ງໃນພາກຕາເວັນຕົກສຽງໃຕ້ຂອງຈີນ ອົງການປຸກລະດົມນາໆຊາດ ເພື່ອທິເບດ ລາຍງານໃນມື້ ວັນສຸກວານນີ້ວ່າ ກຳລັງຕຳຫຼວດພິເສດຂອງຈີນ ໄດ້ບຸກ ເຂົ້າໄປທີ່ວັດ Kirti ໃນແຂວງສີສວນ ໃນຄືນວັນພະຫັດ ຜ່ານມາແລະໄດ້ຈັບເອົາພວກພະສົງ 300 ອົງໄປຍັງສະ ຖານທີ່ແຫ່ງນຶ່ງ ທີ່ບໍ່ໄດ້ມີການເປີດເຜີຍໃຫ້ຊາບ ກຸ່ມດັ່ງກ່າວເວົ້າຕື່ມວ່າ ຕຳຫຼວດໄດ້ທຸບຕີພວກຊາວບ້ານ ທິເບດ 2 ຄົນທີ່ມີອາຍຸໃນລະຫວ່າງ 60 ກວ່າປີທີ່ພະຍາ ຍາມປົກປ້ອງຄຸ້ມຄອງພວກພະສົງນັ້ນຈົນເສຍຊີວິດ ບັນດາກຸ່ມຊາວທິເບດທີ່ລີ້ໄພຢູ່ໃນຕ່າງປະເທດກ່າວວ່າ ກຳລັງຮັກສາຄວາມສະຫງົບຂອງຈີນໄດ້ປິດລ້ອມວັດແຫ່ງນີ້ແລະສັ່ງໃຫ້ທຳການສຳມະ ນາພວກພະສົງທີ່ຢູ່ໃນວັດ ລຸນຫຼັງທີ່ພະໜຸ່ມນ້ອຍອົງນຶ່ງ ໄດ້ເອົາໄຟເຜົາໂຕເອງຈົນ ເສຍຊີວິດໃນການປະທ້ວງ ຕໍ່ຕ້ານລັດຖະບານຈີນໃນເດືອນແລ້ວ